Bekende sangers verklap hul 'onmisbare' Afrikaanse liedjies | Netwerk24
3 vermeende lede van 28-bende vas weens dwelms, wapens
Drie vermeende lede van die 28-bende in Nooitgedacht, Bishop Lavis, Kaapstad, wat Saterdag in hegtenis geneem is, sal Maandag in die plaaslike landdroshof verskyn.
Novak gly, staan op, seëvier
Hy het hom in ’n stadium plat op sy boude bevind en vir meer as drie uur al sy dae gehad om die Russiese vuur aan die anderkant van die net te blaas – maar niks hiervan kon Novak Djokovic Maandag onder kry nie.
Luus haar plek in Protea-span kwyt
Een van die staatmakers van die Suid-Afrikaanse vrouekrieketspan, Suné Luus, is oor die hoof gesien vir Februarie se eendag- én T20-reeks teen die besoekende Sri Lanka.
'Tahs gee Hunt kans ná stryd teen dwelms
'Ek wil dit met albei hande aangryp.'
Die Wêreld- Ekonomiese Forum (WEF) in Davos, Switserland, begin Dinsdag en 56 Suid-Afrikaanse afgevaardigdes gaan vanjaar daar wees.
Denel nie te koop aan Arabiere, belowe Pravin
Daar bestaan geen voorstel van Saoedi-Arabië om Denel oor te neem nie, het Pravin Gordhan, minister van openbare ondernemings, in ’n parlementêre antwoord gesê.
Só is SAL beroof, toon verslag
’n Verslag oor die wangedrag van die vorige finansiële hoof van die SAL is nou bekend.
Richie-seun op Heathrow in arres oor bomdreigement
Die Amerikaanse sanger Lionel Richie se seun is Saterdag met ’n waarskuwing vrygelaat nadat hy op die Heathrow-lughawe in Londen aangehou is toe hy gesê het hy het ’n bom in sy bagasie.
Bekende sangers verklap hul 'onmisbare' Afrikaanse liedjies
01 Junie 2018 13:53
Afrikaans is onmisbaar – en daar is vir elke Afrikaanse sanger daardie een onmisbare liedjie wat vir hom of haar ’n besondere betekenis inhou. Toets ook sommer self jou liriekekennis van bekende Afrikaanse treffers.
Vir Jack Parow is hierdie liedjie David Kramer se "Biscuits en biltong".
“Hy inspireer my baie en dit is een van my gunstelingliedjies van hom,” sê Parow.
Hy hou so baie van die liedjie dat hy self ’n weergawe daarvan opgeneem het.
Parow het ook ’n weergawe van Koos Kombuis se "Johnny is nie dood nie" opgeneem en sê dat die liedjie ’n groot impak op sy loopbaan gehad het.
FOTO Instagram / @leahmusieksa
Leah, die sangeres, aktrise en die nuwe aanbieder van Boer soek ’n vrou, sê dis “maklik” om te antwoord watter Afrikaanse liedjie vir haar onmisbaar is.
Gian Groen se "Vier seisoene kind" soos uitgevoer deur Laurika Rauch is vir haar onmisbaar.
“Ek het met haar musiek grootgeword en die liedjie het vir my uitgestaan. Dis ’n baie melodieuse, mooi liedjie”, sê Leah.
Sy sing dié liedjie ook gereeld by haar optredes.
HemelBesem, oftewel die kletsrymer Simon Witbooi, sê Afrikaanse hip-hop vorm ’n groot deel van wie hy is.
“Van daai rou emosie tot daai kwaad tot ’n lekker humor en woordspeling, dit roer my binneste as dit goed gedoen word,” sê Witbooi.
Iets wat altyd op sy iPod is, is iXa. Witbooi sê veral die liedjies "Silwer randjie" en "Kyk ma vorentoe" roer hom diep.
Wat intellektuele stimulus betref, is daar vir Witbooi nie ’n gelyke met Die Hooflig nie.
“Niemand kan hom ewenaar met wat hy vermag en die manier waarop hy die taal gebruik nie. Elke keer wat hy voor 'n mikrofoon staan, is hy onmisbaar,” sê hy.
Witbooi geniet ook Stef Bos se musiek en veral die liedjies "Komatiepoort" en "Stilbaai" sit hom in ’n “ander sone”.
Hy is ook mal oor Gian Groen se "Stiltetyd" en Coenie de Villiers se "Die liefde".
’n Liedjie waarop Witbooi en sy vrou, Claudia (Yoma) gedans het, is Anneli van Rooyen se "Ek wil jou ken".
“Dis onmisbaar en haar stem is ook,” sê hy.
“Ek salueer daardie vrou en haar menswees.”
Afrikaans is #onmisbaar in die mond van sy mense. Besoek Afrikaans.com vir meer. Vertel ons op sosiale media met die hutsmerk #onmisbaar wat Afrikaans vir jou besonders maak.
Meer oor: Promosie | Musiek | Afrikaans | Speletjie | Afrikaans.Com
SPEEL SAAM: Hoe goed ken jy Afrikaans?
DA bly SAUK stel afleggings uit
2 huise brand in Hartenbosheuwels
KYK NOU: ANC-LP's in Bosasa-skandaal genoem